Logo

Description automatically generated

Tisztelt Hajótulajdonos!

Elérkezett a WIA hajók szezonvégi tárolásának ideje.  
  
Jelen levelünkkel az ilyenkor mindenképpen szükséges állagmegőrzési munkálatok elvégzésére kínálunk lehetőséget Önnek. Ezen felül egyéb, nem kötelező karbantartási, javítási, munkák elvégzésére.  
Kérem, töltse le a hajó típusának megfelelő megrendelőlapot a hajó típusának megfelelő hivatkozásra kattintva!  
Töltse ki a letöltött táblázatok szükséges rublikáit és minél előbb, de október 15-ig küldje vissza részünkre válaszlevélben.  
  
**Szeretném felhívni szíves figyelmét, hogy az  ajánlat nem csak a téliesítési  munkálatokat tartalmazza, hanem a tavaszi beüzemelés költségeit is!**  
  
**Téliesítés, tavaszi beüzemelés szolgáltatás:**  
(A letölthető táblázat ide vonatkozó részének kitöltésével rendelhető)  
  
Vízen tárolt hajó esetén a vízrendszer vízvonal alatti csapjainak, alkatrészeinek fagymentesítése 100 %-ban nem megoldható.  
Ezen alkatrészek állagának megőrzése akkor biztosított, ha a téli tárolásra leszerződött kikötőben a hajó körüli fagyást meggátló vízkeringetés megfelelő intenzitással bír.  
Erre a szerviznek nincs ráhatása, ezért ezekért az alkatrészekért, valamint az ebből eredő  
károkért a szerviz felelősséget nem tud vállalni! A vízen tárolt hajók esetén a vízvonal alatti alkatrészek esetleges fagyásos meghibásodásának megakadályozása nem a szerviz felelőssége!  
  
**Téli tárolás alatti ellenőrzések  szolgáltatása:**  
(A letölthető táblázat ide vonatkozó részének kitöltésével rendelhető)  
  
Lehetőséget nyújtunk a téli tárolás idején, megállapodás szerinti gyakorisággal a hajó akkumulátortelepének töltése és fenékvíz helyzetének ellenőrzésére.  
Az ellenőrzés költségei alkalmanként:

**10 000 Ft + ÁFA kiszállási díj,**  
**300 Ft/km + ÁFA út díj (szerviz telephely és a tárolás helyszíne között oda-vissza)**, valamint  
**20 000 Ft + ÁFA munkadíj**.

Ez az időszakonkénti ellenőrzés nem garantálja azt, hogy a két időszakos ellenőrzés között nem történhet meghibásodás (beázás, töltők meghibásodása, parti táp megszűnése, stb.), de mindenképpen hasznos lehet probléma megelőzés tekintetében!  
  
Ezen szolgáltatás elvégzéséhez biztosítani kell számunkra a hajó megközelíthetőségét, azaz a téli tárolási helyre történő bejutást!  
Amennyiben meghiúsul a bejutásunk, ezt azonnal jelezzük a Tulajdonos felé telefonhívással és SMS üzenetben.  
A szolgáltatás ellenértékét ebben az esetben is téríteni köteles minden Hajótulajdonos!  
A sikeres ellenőrzésről a szerviz tájékoztatni köteles a Hajótulajdonost fényképes dokumentációval!

Amennyiben egyéb hibajelenséget észlelünk (szél vagy a hó súlya alatt megrongálódott takaróponyva, extrém mértékű penészedés stb..)  
arról a hajó tulajdonosát tájékoztatjuk, valamint a hiba elhárítására kísérletet teszünk. Amennyiben az azonnali beavatkozás nem lehetséges, ajánlatot teszünk a hiba elhárítására.  
  
Szeretném  felhívni szíves figyelmét, hogy a téli tárolás helyén 8 Amper/töltő áramellátás biztosítása szükséges, mivel az akkumulátorokat a téli időszakban is kell tölteni!

A folyamatos parti töltőfeszültség biztosítása a hajó számára a hajótulajdonos kizárólagos felelőssége,

így az esetleges töltéskimaradások miatt keletkezett anyagi károkért a gyártó és forgalmazó nem okolható.  
  
Javasoljuk továbbá, hogy a hajó külső és belső kárpitjait a szezon után vigye el a hajóról és máshol tárolja azokat.  
A hajó belsejében ősztől esetlegesen kialakuló párásodáson párátlanító készülék elhelyezése segíthet.  
Javasoljuk ilyen készülék elhelyezését a hajóban. A kárpitok tárolását, illetve párátlanító készülék elhelyezését, felügyeletét szervizünknek nem áll módjában vállalni.  
  
Javasolt továbbá a hajó hűtőinek kiürítése is!

**A folyamatos használat befejeztével minden esetben javasoljuk a hajón található elektromos eszközök áramtalanítását.**

**A hűtő, rádió, navigációs rendszer, inverter és egyéb kényelmi berendezések készenléti állapotban is minimális áram igénnyel rendelkeznek,** **így esetleges hosszabb töltéskimaradás alkalmával az akkumulátor rendszert mélykisütésbe kényszerítheti.**

**Ez a munkaakkumulátorok visszafordíthatatlan károsodásához vezethet.**

**230 voltos hálózat (ha az Ön hajója rendelkezik ilyennel)  működése parti táplálás nélkül a hajtáslánc akkumulátor csomagjaiból nyeri az energiát, ami szintén kárt okozhat a 48 voltos rendszer telepeiben, ezért a Victron Multiplus töltő inverter funkcióját is ajánlatos kikapcsolni.**

**Ezeket a műveleteket szervizünk a megrendelt téliesítés alkalmával elvégzi, ebben az esetben Önnek teendője nincs!**

A forgalmazó három éves teljes körű garanciát vállal az újonnan gyártott hajókra (az akkumulátorok kivételével, melyre a gyártó által vállalt 1 éves garancia él),  
**azonban GARANCIAVESZTÉSSEL jár a garancia idő alatti  téliesítési és tavaszi  üzembehelyezési csomagok igénybevételének elmulasztása.**  
  
**Amennyiben a hajóba beépített akkumulátorok 1 évre  vállalt garanciális  ideje**(cserélt akkumulátorokra is érvényes) **beleesik a téli leállás időintervallumába** **és  a Hajótulajdonos nem rendeli meg az ellenőrzés szolgáltatást, az  akkumulátorokra vállalt** **garancia elvész!**  
  
        
Írásos megrendelés hiányában nem áll módunkban a munkálatokat elvégezni.  
Továbbá felhívjuk a figyelmet, hogy a munkálatok  elvégzése nem feltétlenül  az igények beérkezési sorrendjében történik, valamint szeretnénk a tudomására hozni, hogy a határidőket nagyban befolyásolják az időjárási körülmények!  
         
**Algagátlás:**

A kibővített, felújított BFYC kikötőben a hajók téli tárolása a 2021-es szezon befejezése óta vízen történik, ezért az őszi hajókiemelések elmaradnak. Emiatt a hajók aljának őszi lemosása és tavaszi algagátlása egyelőre nem biztosított. A szerviz keresi a lehetőséget, mellyel a fent leírtakkal kapcsolatos igényeket ki tudja elégíteni.

Kérjük azokat a hajótulajdonosokat, akik igénybe vennék ezeket a szolgáltatásokat, jelezzék felénk a kitöltendő táblázat ide vonatkozó részében és tavasszal érdeklődjenek, hogy találtunk-e megoldást!

**A télíesítés megrendelését a következő  formában kérjük Öntől:**  
  
Szíveskedjen az Ön hajó típusának megfelelő megrendelőt kiválasztani a listából és kitöltve  
erre az üzenetre válaszolva, vagy a **szervizadmin@elektromosyacht.hu** e-mail címre a megrendelőjének csatolmányaként visszaküldeni.  
  
       [**-WIA 230-265-205 Téliesítés-Tavaszi  üzembe helyezés  2022**](http://elektromosyacht.hu/wp-content/uploads/2022/09/WIA-205_230_265-Teliesites_tavaszi-beuzemeles-2022.xlsx)  
  
       [**-WIA 330 Téliesítés-Tavaszi üzembe  helyezés 2022**](http://elektromosyacht.hu/wp-content/uploads/2022/09/WIA-330-Teliesites_tavaszi-beuzemeles-2022.xlsx)  
  
       [**-WIA 345-365 Téliesítés-Tavaszi  üzembe helyezés 2022**](http://elektromosyacht.hu/wp-content/uploads/2022/09/WIA-345_365-Teliesites_tavaszi-beuzemeles-2022.xlsx)  
  
       [**-WIA 420-435-450 Téliesítés-Tavaszi  üzembe helyezés 2022**](http://elektromosyacht.hu/wp-content/uploads/2022/09/WIA-420_435_450-Teliesites_tavaszi-beuzemeles-2022.xlsx)  
  
  
  
A téliesítéssel kapcsolatos megrendelt szolgáltatás anyag és munkadíj költségét kérjük Díj-értesítő ellenében átutalni,  
vagy előleg számla ellenében irodánkban (Balatonkenese, Főnix tér 3.) készpénzben befizetni!  
  
**A szerviz a megrendelt munkát csak az  átutalás beérkezése vagy a befizetés  után fogja elvégezni.**  
  
Az egyéb javítások elvégzése az általunk küldött árajánlat visszaigazolása és a szolgáltatás anyag és munkadíj költségének minimum 50%-ának előlegbekérő számla ellenében történő átutalása, vagy készpénzben történő befizetése után lehetséges.  
  
**Az eddig szárazföldön teleltetett hajókra készített téli takaróponyvákat a vízen tárolás miatt nem fogjuk tudni minden esetben feltenni, mert a parton tárolt hajók téli takaróponyvái más szabásúak a  rögzíthetőség  miatt.**  
  
  
Felhívjuk a Tisztelt Hajótulajdonos figyelmét, hogy a téliesítési és a tavaszi beüzemelési munkáknak a hajó takarítása nem része.  
Továbbá arra is, hogy a szerviz által elvégzett téliesítési munkák ellenére a szerviz nem vállal felelősséget a hajóban üzemképesen leállított berendezésekben lezajló állagromlásért.  
A téli mostoha körülmények (hőingadozás, fagyás-olvadás, az ezzel járó kondenzációs jelenség, az oxidáció, a párásodás, stb..) a hajó berendezéseinek működőképességét, valamint a hajó általános állapotát, állagát negatívan befolyásolhatják.  
  
**Az árak az áfa összegét nem tartalmazzák!**  
  
Várjuk szíves válaszlevelét és aláírt megrendeléseit!  
  
Tisztelettel,  
Gulrich Zsuzsanna  
szervizadmin@elektromosyacht.hu  
       +3670 796 9366